OpenLLM-France/wikimedia huggingface dataset:
# Ambon (Indonesia)

    Artikulu hau Indonesiako hiriari buruzkoa da; beste esanahietarako, ikus «Ambon».
Ambon (indonesieraz: Kota Ambon; nederlanderaz: Amboyna; portugesez: Nossa Senhora de Anunicada; gaztelaniaz: Ciudad de Amboina) Indonesiako hiria da, Ambon uharteko handiena eta Molukak probintziako hiriburua. 377 kilometro koadroko eremua du, eta 2010ean 331.254 biztanle zituen.

## Klima

Ambonek klima ekuatoriala du (Af), Köppen klima sailkapenaren arabera.
Datu klimatikoak (Ambon, Molukak, Indonesia (muturrekoak: 1912-1936)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 35.5 | 35.5 | 35.0 | 33.9 | 32.3 | 30.5 | 30.0 | 30.5 | 31.1 | 32.8 | 34.4 | 35.5 | ' |
| Batez besteko tenperatura maximoa (°C) | 31.3 | 31.4 | 31.1 | 30.7 | 29.8 | 28.5 | 27.5 | 27.8 | 29.1 | 30.3 | 31.1 | 31.5 | 30 |
| Batez besteko tenperatura (ºC) | 27.0 | 27.0 | 26.9 | 26.7 | 26.4 | 25.6 | 25.0 | 25.1 | 25.7 | 26.5 | 27.0 | 27.2 | 26.3 |
| Batez besteko tenperatura minimoa (°C) | 24.1 | 24.1 | 23.8 | 23.9 | 24.0 | 23.6 | 23.2 | 23.1 | 23.3 | 23.8 | 24.1 | 24.2 | 23.8 |
| Erregistraturiko tenperatura minimoa (°C) | 22.2 | 22.8 | 22.2 | 21.6 | 20.0 | 20.5 | 20.0 | 19.4 | 18.9 | 18.9 | 21.1 | 20.0 | ' |
| Pilatutako prezipitazioa (mm) | 127 | 119 | 135 | 279 | 516 | 638 | 602 | 401 | 241 | 155 | 114 | 132 | 3459 |
| Prezipitazio egunak (≥ 1 mm) | 12 | 13 | 12 | 12 | 19 | 21 | 22 | 21 | 16 | 10 | 10 | 13 | 181 |
| Eguzki orduak | 192 | 186 | 211 | 177 | 158 | 120 | 115 | 112 | 150 | 192 | 219 | 202 | 2034 |
| Hezetasuna (%) | 79 | 80 | 83 | 85 | 87 | 86 | 85 | 84 | 83 | 81 | 80 | 82 | 82.9 |
| Iturria (1): Deutscher Wetterdienst ||||||||||||||
| Iturria (2): Danish Meteorological Institute ||||||||||||||

## Barrutiak

Ambon hiria bost barrutitan (kecamatan) banaturik dago.
| Barrutia | Biztanleria 2010eko errolda |
| Nusawiwe | 89.866 |
| Sirimau | 140.064 |
| Teluk Ambon | 38.451 |
| Baguala | 53.472 |
| Hegoaldeko Leitimur | 9.401 |

## Erreferentziak

* ↑ Berria. Estilo Liburua. .
* ↑ Klimatafel von Ambon / Insel Ambon, Molukken / Indonesien. Federal Ministry of Transport and Digital Infrastructure (Noiz kontsultatua: 2016ko irailaren 18a).
* ↑ STATIONSNUMMER 97724. Danish Meteorological Institute (Noiz kontsultatua: 2016ko irailaren 18a).

## Kanpo estekak

* Hiriko gobernuaren webgunea.
* Datuak: Q18970
* Multimedia: Ambon / Q18970
# Ambon (uhartea)

    Artikulu hau Indonesiako uhartari buruzkoa da; beste esanahietarako, ikus «Ambon».
Ambon Ozeano Bareko uhartea da, Molukak uhartedikoa, Serametik 11 kilometro hego-ekialdera dagoena. 775 kilometro koadroko eremua du eta 2007an 441.000 biztanle zituen. Admistratiboki Indonesiako Molukak probintziaren barnean dago. Hiri nagusia Ambon da.

## Geografia

Uhartea 50 km luze eta 16 km zabal da. Aski menditsua da; Salahutu da mendirik garaiena (1225 m). Ez da sumendi aktiborik, baina bai iturburu termalak eta fumarolak. Klima tropikala da, prezipitazio ugariekin.

## Erreferentziak

* ↑ Ambon. in: Encyclopædia Britannica. global.britannica.com (Noiz kontsultatua: 2016-8-13).

## Kanpo estekak

* Datuak: Q219608
* Multimedia: Ambon / Q219608
# Ambléon

Ambléon Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q193812
* Multimedia: Ambléon / Q193812
# Amboise kantonamendua

Amboise kantonamendua Frantziako kantonamendu bat da. Indre eta Loira departamenduan dago, Erdialdea-Loira Harana eskualdean. Guztira 14 udalerri ditu eta Amboise da bere hiriburua.

## Kanpo estekak

* Datuak: Q1276841
# Amboiseko jauregia

Amboiseko jauregia (frantsesez: Château d'Amboise) Frantziako Indre eta Loira departamenduko Amboise udalerrian dagoen pizkunde garaiko jauregia da. 1434an erregeak konfiskatua, errege-jauregi bilakatu zen eta pizkundetar estiloan berreraiki zuen. Karlos VIII.a Frantziakoa bertan hil zen, ateburu bat jo ondoren.
1840tik monumentu historiko izendaturik dago.

## Kanpo estekak

* Webgune ofiziala
* Datuak: Q389908
* Multimedia: Château d'Amboise / Q389908
# Ambon

Ambon izan daiteke:

## Lekuak

* Ambon, Moluketako uhartea, Indonesian
* Ambon, Indonesiako hiria
* Ambon, Morbihango udalerria, Frantzian
# Ansóko aragoiera

Ansóko aragoiera edota ansoera (aragoieraz Aragonés ansotano edota ansotano) Aragoiko Huescako probintziako Ansóko ibarran mintzatzen den aragoieraren dialekto bat da, mendebaldeko aragoieraren multzoan sailkatua dago.
Ansó, Biniés eta Fago udalerrietan mintzatzen da.

## Erreferentziak

* ↑ (Gaztelaniaz) "10/2009 Legea, abenduaren 22koa, Aragoiko berezko hizkuntzak erabili, babestu eta bultzatzeko. Aragoiko Boletin Ofiziala, 252. zkia., 2009ko abenduaren 30a"
* ↑ (Aragoieraz) Academia de l'Aragonés. Ortografia berria erabakitzeko prozedura

## Kanpo estekak

* Datuak: Q3574358
# Ant-Man (filma)

Ant-Man (euskaraz Txingurri Gizona) 2015eko Peyton Reed estatubatuar zinema zuzendariak zuzendutako superheroi film bat da. Marvel Comics argitaletxeko Stan Lee, Larry Lieber eta Jack Kirby komikigileen Ant-Man superheroiaren komikietan oinarritua dago. Paul Rudd, Evangeline Lilly, Corey Stoll, Bobby Cannavale, Michael Peña, Tip "T.I." Harris, Anthony Mackie, Wood Harris, Judy Greer, David Dastmalchian eta Michael Douglas aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Scott Lang (Paul Rudd) lapurrak bere tutorea den Henry "Hank" Pym doktoreari (Michael Douglas) Ant-Man superheroiaren teknologiaren misterioa hainbat mehatxuetatik gordetzen lagundu beharko dio, alegia, teknologia horren erabiltzaileari bere gorputzaren tamaina txikiagotzea eta bere indarra handiagotzera laguntzen dion ahalmena.

## Aktoreak

* Paul Rudd: Scott Lang/Ant-Man
* Evangeline Lilly: Hope Van Dyne
* Corey Stoll: Darren Cross
* Bobby Cannavale: Paxton
* Michael Peña: Luis
* Tip "T.H." Harris: Dave
* Michael Douglas: Ant-Man
* Anthony Mackie: Sam Wilson/Falcon
* Wood Harris: Polizia ofiziala eta Paxtonen sozioa
* Judy Greer: Maggie
* David Dastmalchian: Kurt

## Kanpo estekak

* Ant-Man filmaren iragarkia ikusgai. youtube.com (Ingelesez)
* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q5901134
* Multimedia: Ant-Man (film) / Q5901134
# Anta

Anta izan daiteke:
* Iberiar Penintsulako abizena.
* Tapirus generoko zenbait espezie, tapirs edo tapirs izenekin ere ezagunak.
* Anta arkitekturan eraikin bateko ate nagusiko alboetan dagoen horma bati atxikitako pilastra bat da.
* Anta , arkeologian, historiaurreko trikuharriak jasotzen dituen izenetako bat da.

## Kokapenak
### Argentina

* Anta departamendua , Argentinako Salta probintzian.

### Espainia

* Anta de Rioconejos, Rosinos de la Requejada udalerrian dagoen herri espainiarra, Zamora probintzian.
* Anta de Tera, Valparaísoko urtegiaren urak gainezka egin zuen Espainiako herri bat.

### Peru

* Anta , Acobamba probintzian, Apurímac departamenduan.
* Anta , Carhuaz probintzian, Ancash departamenduan.
* Anta , Anta probintzian, Cusco departamenduan.
* Anta , Cusco departamenduan.
* Anta , Cusco herria.
# Ant-Man and the Wasp

Ant-Man and the Wasp (euskaraz Txingurri-Gizona eta Liztorra), 2018ko Peyton Reed estatubatuar zinema zuzendariak zuzendutako superheroi film bat da. Marvel Comics estatubatuar komiki argitaletxearen Ant-Man eta Wasp superheroien komikietan oinarritua dago. Paul Rudd, Evangeline Lilly, Michael Peña, Walton Goggins, Bobby Cannavale, Judy Greer, Tip "T.I." Harris, David Dastmalchian, Hannah John-Kamen, Abby Ryder Fortson, Randall Park, Michelle Pfeiffer, Laurence Fishburne eta Michael Douglas aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Captain America: Civil War filmaren gertaeren ondoren, Scott Lang (Paul Rudd) superheroi eta aita izatearen aukeraketaren ondorioei aurre egin beharko die. Bere etxeko familiaburuaren bizitza eta Ant-Man superheroia izatearen erantzunkizunen arteko oreka topatzen saiatzen den bitartean, Hope van Dyne (Evangeline Lilly) eta Hank Pym (Michael Douglas) doktorearekin misio garrantzitsu bati ekingo dio. Scottek txingurri-gizonaren jantzia berriz ere jarri eta Liztorrarekin elkarlanean iraganeko sekretuak argitzen sasiatuko dira.

## Aktoreak

* Paul Rudd : Scott Lang / Txingurri-Gizona
* Michael Douglas : Henry « Hank » Pym
* Evangeline Lilly : Hope van Dyne / Liztorra
* Walton Goggins : Sonny Burch
* Hannah John-Kamen : Mamua
* Bobby Cannavale : Paxton
* Michael Peña : Luis
* T. I. : Dave
* Judy Greer : Maggie
* David Dastmalchian : Kurt
* Michelle Pfeiffer : Janet Van Dyne

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q22957393
* Multimedia: Ant-Man and The Wasp / Q22957393
# Ansu Fati

Anssumane Fati Vieira (Bissau, Ginea Bissau, 2002ko urriaren 31) futbol arloan Ansu Fati gisa ezaguna, Ginear jatorriko espainiar futbol jokalaria da, Bartzelona Futbol Klubean ezker hegaleko gisa dihar duena. Espainiako selekzio nazionalarekin ere jokatzen du.

## Ibilbidea

Sevillaren harrobian egon zen, baina jubenilak baino lehenago Bartzelonak fitxatu zuen. Beheko kategorietan Takefusa Kuborekin jokatu zuen, Ansuk urte bat zaharragoekin jokatu ohi zuelako. 2019-2020 denboraldia, bere agerpenarena, jubeniletan hasi zuen, baina lehen taldean jazo ziren hainbat lesio tarteko, Ernesto Valverdek deitu zuen 2.jardunaldiko Betisen aurkako partidurako eta 12 minutu jokatu zituen. 31 dorsalarekin debutatu zuen, eta taldeak 5-2 irabazi zuen. 16 urterekin egindako debut horren ondoren, 3.jardunaldian Osasunaren aurka bere lehen gola gertatu zen. Bigarren zatian atera zen, eta buruz, lehen gola erdietsi zuen. Berak bi gol sartu zituen lehen aldia Levanteren aurka izan zen 2020ko otsailaren 2an izan zen. Bere beste marketako bat da Txapeldunen Ligan gol bat sartu duen jokalari gazteena dela, Milango Interri 2019ko abenduaren 10ean sartu zion golarekin. Partidu horretan 5 minutu faltan atera zen eta marka hori hautsi.

## Estadistikak

| Kluba | Mail. | Denboraldia | Liga | Liga | Liga | Kopak | Kopak | Kopak | Txapelketa internazionalak | Txapelketa internazionalak | Txapelketa internazionalak | Guztira | Guztira | Guztira |
| Kluba | Mail. | Denboraldia | Neur. | Golak | Asist. | Neur. | Golak | Asist. | Neur. | Golak | Asist. | Neur. | Golak | Asist. |
| Bartzelona | 1ª | 2019-20 | 21 | 6 | 1 | 4 | 0 | 0 | 4 | 1 | 0 | 29 | 7 | 1 |
| Bartzelona | Guztira klubean | Guztira klubean | 21 | 6 | 1 | 4 | 0 | 0 | 4 | 1 | 0 | 24 | 5 | 1 |
| Guztira bere ibilbidean | Guztira bere ibilbidean | Guztira bere ibilbidean | 21 | 6 | 1 | 4 | 0 | 0 | 4 | 1 | 0 | 29 | 7 | 1 |

## Selekzio nazionala

Ansu Fatik 2020ko irailaren 3an, 17 urterekin, egin zuen debuta Espainiako selekzio nazionalarekin. Ordutik 4 partidu jokatu ditu, gol bakarra sartuz. Aurretik, Espainiako 21 urtez azpiko selekzioarekin bi partidu jokatu zituen.
* Datuak: Q66743376
* Multimedia: Ansu Fati / Q66743376
# Ansó

Ansó Huescako ipar-mendebaldean dagoen udalerria da, Jazetaniako eskualdekoa. Anso ibarreko herri nagusia da.
Euskarazko testu berezi, historia lan edo eleberrietan herriaren izentzat Berari ere erabil daiteke.
Anso bitan zatituta dago: Anso herrigunearen ingurua eta Zuriza bailara.

## Kultura

Udalerrian aragoiera hiztunak bizi dira.

## Iruditegia

* Ansóko eliza.
* Karrika.
* Etxea.

## Ikus, gainera

* Huescako udalerrien zerrenda

## Erreferentziak

* ↑ Euskaltzaindiaren 149. araua: Euskal Herri inguruko exonimoak

## Kanpo estekak

* Datuak: Q570484
* Multimedia: Ansó / Q570484
# Anstruther

Anstruther, Eskoziako gaeleraz: Ànsruthair eta eskozieraz: Ainster, Eskoziako udalerri bat da, Fife konderrian.

## Kanpo estekak

* Datuak: Q570401
* Multimedia: Anstruther / Q570401
# Ansur Fernandez

Asur Fernandez edo Ansur Fernandez, lehendabiziko Monzongo kondea (943 - ?) eta Gaztela eta Arabako kondea (944 – 945) zen.
Fernando Ansurez eta Muniadonaren semea zen. Monzongo konderriak Fernán Gonzálezen lurraldeekin sarritan izan zituen auziak. Horrexegatik, 941ean Leonen Ramiro II.aren gortean zegoela, Ansur Fernandezek erregeari lagundu zion Gaztela eta Saldaña kondeen matxinadaren aurka. 944an, erregeak Fernán González mendean hartu zuenean, Ansur Fernandez Gaztela eta Arabako kondea izendatu zuen.
Baina titulua ez zion luzaroko iraun, hurrengo urtean, Fernan Gonzalezek erregearen laguntasuna eta tituluak berreskuratu zituelako.
# Alberto ekaitz tropikala (2006)

Alberto ekaitz tropikala 2006ko 1. ekaitza izan zen.

## Kanpo estekak

* (Ingelesez) Ekaitzak eragindako euritei buruzko txostena.
* Datuak: Q3051607
* Multimedia: Tropical Storm Alberto (2006) / Q3051607
2006ko Atlantikoko zikloi tropikalak :
| Alberto | Beryl | Chris | Debby | Ernesto | Florence | Gordon | Helene | Isaac | Joyce | Kirk | Leslie | Michael | Nadine | Oscar | Patty | Rafael | Sandy | Tony | Valerie | William |
# Albertopolis

Albertopolis Londres erdigunearen mendebaldeko Kensington eta Chelsea eta Westminster Hiria udalerrien artean dagoen eremu batek hartzen duen ezizena da. Viktoria erreginaren senarra zen Alberto Printzearen izena hartzen du eta bertan kokatzen dira Londresko museo ezagunenak eta hainbat hezkuntza eraikin garrantzitsu ere.

## Historia

Ipar-ekialdean dagoen Hyde Parken Nazioarteko Erakusketa arrakastatsua egin zen 1851 urtean eta Alberto Printzearen aholkuz Erakusketaren Errege Batzordeak lur eremu hau erosi zuen eta bertan ezarri ziren Londresko hezkuntza eta kultur instituzio nagusiak. Gari horretan sortu zen Albertopolis izena baina denborak aurrera egin ahala zabalagoa den eremuaren South Kensington izena nagusitu zitzaion. 1960 hamarkadan Albertopolis izena berreskuratu zen.

## Instituzio nagusiak

* Historia Naturalaren Museoa.
* Royal Albert Hall.
* Zientzia Museoa.
* Victoria and Albert Museum.
* Albert Memorial.
* Imperial College London.
* Royal College of Art.
* Royal College of Music.
* Royal Geographical Society.

## Informazio praktikoa

* Metro geltokiak:
** South Kensington
** Gloucester Road

## Ikus, gainera

* South Kensington

## Kanpo estekak

* Datuak: Q955127
# Alberto da Costa e Silva

Alberto da Costa e Silva (Sao Paulo, 1931ko maiatzaren 12a - Rio de Janeiro, 2023ko azaroaren 26a) brasildar diplomazialari, historialari eta olerkaria izan zen.
Brasilgo enbaxadorea izan zen Portugalen (1986-1990), Kolonbian (1990-1993) eta Paraguain (1993-1995). 2014an Camões saria irabazi zuen.

## Lanak
### Olerkigintza

* O parque e outros poemas. Rio de Janeiro, 1953.
* O tecelão. Rio de Janeiro, 1962.
* Alberto da Costa e Silva carda, fia, doba e tece. Lisboa, 1962.
* Livro de linhagem. Lisboa, 1966.
* As linhas da mão. Rio de Janeiro, 1978. Prêmio Luísa Cláudio de Souza, do PEN Clube do Brasil.
* A roupa no estendal, o muro, os pombos. Lisboa, 1981.
* Consoada. Bogotá, 1993.
* Ao lado de Vera. Rio de Janeiro, 1997. Prêmio Jabuti, da Câmara Brasileira do Livro.
* Poemas Reunidos. Rio de Janeiro, 2000. Prêmio Jabuti, da Câmara Brasileira do Livro.
* Melhores poemas de Alberto da Costa e Silva. São Paulo, 2007. Seleção de André Seffrin.

### Historia

* A Enxada e a Lança: a África antes dos Portugueses. Rio de Janeiro, 1992, 1996 e 2006.
* As Relações entre o Brasil e a África Negra, de 1822 à 1$^a$ Guerra Mundial. Luanda, 1996.
* A Manilha e o Libambo: A África e a Escravidão, de 1500 a 1700. Rio de Janeiro, 2002 e 2004. Prêmio Sérgio Buarque de Holanda, da Fundação Biblioteca Nacional. Prêmio Jabuti, da Câmara Brasileira do Livro, 2003.
* Um Rio Chamado Atlântico: A África no Brasil e o Brasil na África. Rio de Janeiro, 2003 e 2005.
* Francisco Félix de Sousa, Mercador de Escravos. Rio de Janeiro, 2004.
* Das mãos do oleiro. Rio de Janeiro, 2005.
* Imagens da África: da Antiguidade ao Século XIX (organização e notas de Alberto da Costa e Silva), 2012

### Saiakerak

* O vício da África e outros vícios. Lisboa, 1989.
* Guimarães Rosa, poeta. Bogotá, 1992.
* Mestre Dezinho de Valença do Piauí. Teresina, 1999.
* O Pardal na Janela. Rio de Janeiro, 2002.
* Castro Alves: um poeta sempre jovem. São Paulo, 2006. Belo Horizonte, 2008.
* O quadrado amarelo. São Paulo, 2009.

### Memoriak

* Espelho do Príncipe. Rio de Janeiro, 1994
* Invenção do Desenho. Rio de Janeiro, 2007
* O pai do menino. São Paulo, 2008

### Antologiak

* Lendas do índio brasileiro. Rio de Janeiro, 1957, 1969, 1980 e 1992.
* A nova poesia brasileira. Lisboa, 1960.
* Poesia concreta. Lisboa, 1962.
* Da Costa e Silva. Teresina, 1997.
* Poemas de amor de Luís Vaz de Camões. Rio de Janeiro, 1998.
* Antologia da poesia portuguesa contemporânea, com Alexei Bueno. Rio de Janeiro, 1999 e 2006.
* Datuak: Q2639446
* Multimedia: Alberto da Costa e Silva / Q2639446
# Alberto del Rey

Alberto del Rey Gómez, pilota arloan Del Rey deituraz ezaguna (Naiara, Errioxako Erkidegoa, 1981eko abuztuaren 25a) esku huskako pilotari profesionala da. Aurrelari jokatzen du, Aspe enpresarekin 2009ko abenduaren 31 arte, Frontisekin 2010eko otsailaz geroztik. Estatistika ofizialen arabera, 1,75 m luze da, eta 80 kg pisatzen du. Profesionaletako estreinako partida 2000ko martxoaren 19n jokatu zuen, Naiarako pilotalekuan.

## Erreferentziak

* ↑ «Del Rey debuta con Frontis mañana sábado en Galdacano», Diario de Navarra, 2010-02-02.

## Kanpo estekak

Enpresako fitxa
* Datuak: Q12253086
# Alberton (Montana)

Alberton Montanako herri bat da. Mineral konderrian kokatua dago. 2010ean 420 biztanle zituen, 1,48 kilometro koadrotan banatuta.

## Ikus, gainera

* Mineral konderria

## Kanpo estekak

* Datuak: Q956290
* Multimedia: Alberton, Montana / Q956290
# Albertshofen

Albertshofen Alemaniako udalerria da. Bavariako estatuan kokatuta dago, [[Kitzingen (barrutia)|Kitzingen]] barrutian. 2014an 2.213 biztanle zituen 3,8 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q204953
* Multimedia: Albertshofen / Q204953
# Alberto Zamarbide

Alberto Zamarbide (Buenos Aires, Argentina , 1960ko abuztuaren 23a) heavy metal abeslari argentinarra da, V8 talde aitzindariaren abeslaria izan zelako ezaguna. Logosen abeslaria izan zen bere jarduera osoan, 1990etik 1998ra, eta 2004tik 2013ra. 2014an bere proiektu berria aurkeztu zuen Primal izenekoa.

## Historia

Alberto Zamarbide WC musika taldeko abeslari gisa hasi zuen bere ibilbidea, Julio Morano, taldeko gitarrista eta konpositorearekin batera. Gustavo Rowek ere izan zen talde horretan baterian. Urtebeteko lanaren eta Buenos Airesen aurkezpen batzuen ostean, Ricardo Ioriorekin batera, Argentinan ospatutako lehen heavy metal jaialdia izango zena antolatu zuen, 1981eko martxoan, Chacarita (Buenos Aires) auzoko Club Atlético Chacarita Juniors taldearen egoitzan. Handik gutxira, Zamarbidek taldea utzi eta Brasilera joan zen denbora batez.
Itzultzean Ricardo Iorio ezagutu zuen, eta hark V8n abestera gonbidatu zion. Geroztik Zamarbide eta Iorio elkarrekin aritu dira, taldearen osaketa guztien bitartez. Lehenengoarekin Osvaldo Civile eta Rowekekin batera Luchando por el metal (C 1983) eta Un paso más en la batalla (C 1985) grabatu dituzte; Talde hori desegin ostean, Miguel Roldán gitarran eta Adrián Cenci baterian sartu ziren eta elkarrekin grabatu zuten El fin de los inicuos (C 1987), V8-ren estudioko azken diskoa. Bilaketa espiritualaren irrikan, menpekotasunaren eta kontrol ezaren barne giroaren erdian, Zamarbidek ebanjelismora konbertituz bidea aurkitu zuen.

## Diskografia
### V8

* 1982 - Demo
* 1983 - Luchando por el metal
* 1984 - Un paso más en la batalla
* 1986 - El fin de los inicuos
* 1991 - No se rindan
* 1996 - Homenaje
* 2001 - No se rindan
* 2001 - Antología

### Logos

* 1993 - La industria del poder
* 1995 - Generación mutante
* 1998 - Tercer acto
* 2006 - Plan mundial para la destrucción
* 2008 - Plan mundial para la destrucción (DVD zuzenean)
* 2009 - A través de los tiempos

### Primal

* 2016 - Primal

## Erreferentziak

* ↑ Encyclopaedia Metallum. Alberto Zamarbide.
* ↑ Programa radial argentino Arrasando (Música Pesada): "Entrevista exclusiva de Alberto Zamarbide", 09/04/18.

## Kanpo estekak

* Primal taldearen Facebook ofiziala
* Datuak: Q4712244
# Anália de Victória Pereira

Anália de Victória Pereira, ezaguna Mamá Coragem izenez (Luanda, Angola, 1941eko urriaren 3a - Lisboa, Portugal, 2009ko urtarrilaren 7a) angolar politikaria izan zen. Alderdi Liberal Demokratikoaren politika sortzaile eta presidentea izan zen. 1992an Angolako Errepublikaren presidentziarako postulatu zen lehen angolar emakumea izan zen.

## Biografia

Gurasoak Victor Dayo de Victória Pereira eta Madalena Gomes Caldeira izan ziren. Carlos Caldeira de Victória Pereira; Rui Caldeira Victória Pereira; Privado y Emilio Caldeira de Victória Pereira nebak ditu.

## Politikari ibilbidea

Bere karrera politikoa 1975ean hasi zen, Portugalera joan zenean, non 1983an Alderdi Liberal Demokratikoaren (PLD) sortzaileetako bat izan baitzen. Erbestean 16 urte eman ondoren, 1991n Angolara itzuli zen, alderdia legeztatu eta 1992ko Angolako Hauteskunde Orokorretara aurkeztu zen. Bere alderdiak hiru aulki lortu zituen Angolako Batzar Nazionalean.
Mamá Coragem izenez ezaguna, Angolako Askapenerako Herri Mugimenduko aberastasun-kontzentrazioari eta ustelkeriari eraso egingo ziela esan zuen.
1992an Angolako Errepublikaren presidentziarako postulatu zen lehen angolar emakumea izan zen.

## Erreferentziak

* 1 2 «Anália Victória Pereira» geni_family_tree (Noiz kontsultatua: 2023-02-19).
* 1 2 3 Restos mortais de Anália de Victória Pereira já em Luanda. 10/01/2009.
* ↑ «Anália de Victória Pereira Biography | HowOld.co» www.howold.co (Noiz kontsultatua: 2023-02-19).
* ↑ www.myheritage.es (Noiz kontsultatua: 2023-02-19).
* ↑ «Anália de Victória Pereira, Date of Birth, Place of Birth, Date of Death» www.bornglorious.com (Noiz kontsultatua: 2023-02-19).
* 1 2 «Angola: Morreu “Mamã Coragem”.» VOA.
* ↑ «Página Oficial do Partido Liberal Democrático» web.archive.org 2005-05-15.

## Kanpo estekak

* Datuak: Q4778486
# Anzola dell'Emilia

Anzola dell'Emilia Italiako udalerri bat da. Boloniako probintzian kokatuta dago, Emilia-Romagna eskualdean. 12.377 biztanle ditu, 36,6 kilometro koadroko azaleran banatuta.

## Mugakideak

Anzola dell'Emiliak honako udalerri hauekin egiten du muga:
Bolonia Calderara di Reno Valsamoggia $^{(en)}$ San Giovanni in Persiceto Zola Predosa Castelfranco Emilia Sala Bolognese

## Kanpo estekak

* Datuak: Q94493
* Multimedia: Anzola dell'Emilia / Q94493
# Anzola d'Ossola

Anzola d'Ossola Italiako udalerri bat da. Verbano-Cusio-Ossolako probintzian kokatuta dago, Piemonte eskualdean. 373 biztanle ditu, 13,66 kilometro koadroko azaleran banatuta.

## Mugakideak

Anzola d'Ossolak honako udalerri hauekin egiten du muga:
Ornavasso Pieve Vergonte Premosello-Chiovenda Valstrona Massiola

## Kanpo estekak

* Datuak: Q23210
* Multimedia: Anzola d'Ossola / Q23210
# Anzoátegui (estatua)

Anzoátegui Venezuelako iparraldean, kostaldean, dagoen Estatu bat da. Bere hiriburua Barcelona da. 43.300 kilometro koadro ditu eta 1.477.926 biztanle. Bere izena José Antonio Anzoátegui independentziaren aldeko militarraren omenez jarri zioten.

## Kanpo estekak

* Datuak: Q190922
* Multimedia: Anzoátegui / Q190922